CPN ผนึก “WeChat Pay” จัดแคมเปญรับทัวร์จีน กระตุ้นท่องเที่ยวไทย
CPN ผนึก “WeChat Pay” จัดเต็มโปรโมชั่นพิเศษมากมายตลอดปี 66 ต้อนรับนักท่องเที่ยวจีน กระตุ้นท่องเที่ยวไทย
CPN ผนึก “WeChat Pay” จัดเต็มโปรโมชั่นพิเศษมากมายตลอดปี 66 ต้อนรับนักท่องเที่ยวจีน กระตุ้นท่องเที่ยวไทย
28 มี.ค. 2566

บริษัท เซ็นทรัลพัฒนา จำกัด (มหาชน) หรือ CPN ผนึกกำลังครั้งสำคัญกับ WeChat Pay ผู้ให้บริการ E-Wallet รายใหญ่จากประเทศจีนเป็นครั้งแรก ด้วยการมอบประสบการณ์การช้อปปิ้งที่สะดวก รวดเร็ว และง่ายยิ่งขึ้น ตอบโจทย์นักท่องเที่ยวจีนที่ทยอยเดินทางมาท่องเที่ยวยังประเทศไทย พร้อมด้วยสิทธิพิเศษผ่าน WeChat Pay และโปรโมชั่นพิเศษมากมาย ตลอดปี 2566 ณ ศูนย์การค้าเซ็นทรัล โดยเฉพาะในศูนย์ฯ Tourist malls ที่เป็นจุดหมายของกลุ่มนักท่องเที่ยวจีนหลัก เดินหน้ากระตุ้นเศรษฐกิจเสริมแกร่งท่องเที่ยวไทย
นายณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ สายงานการตลาด CPN เปิดเผยว่า การจับมือกันกับ WeChat Pay ซึ่งเป็นผู้บริการแชทออนไลน์รายใหญ่ที่สุดของจีนที่มีผู้ใช้บริการมากกว่า 1.3 พันล้านคน ถือเป็นอีกหนึ่ง Strategic move ของเรา ในการรองรับการเดินทางเข้ามาของนักท่องเที่ยวจีน ซึ่งมีแนวโน้มว่าจะมีจำนวนเพิ่มขึ้นเรื่อยๆ อย่างต่อเนื่อง
โดยสิทธิพิเศษจากแคมเปญนี้จะช่วยตอบโจทย์ Customer journey ของลูกค้าชาวจีนตั้งแต่ต้นน้ำยังปลายน้ำ เริ่มจากการสร้างการรับรู้ตั้งแต่ต้นทางที่ประเทศจีนจวบจนตลอดการเดินทางมาถึงในประเทศไทย โดยเฉพาะอย่างยิ่งเมื่อมาใช้บริการที่ศูนย์การค้าเซ็นทรัลที่นักท่องเที่ยวจะได้รับการบริการที่สะดวก รวดเร็ว และง่ายมากยิ่งขึ้น ด้วยบริการการชำระเงินผ่าน WeChat Pay ซึ่งสำหรับทางเซ็นทรัลพัฒนา ได้เตรียมโปรโมชั่นพิเศษและสื่อต่างๆ ผ่าน WeChat Pay อย่างเต็มที่ ตลอดทั้งปี 2566 โดยเฉพาะในศูนย์การค้าที่เป็นจุดหมายของกลุ่มนักท่องเที่ยวจีนหลักๆ อย่าง เซ็นทรัลเวิลด์ เซ็นทรัลวิลเลจ เซ็นทรัลพระราม9 เซ็นทรัลภูเก็ต เซ็นทรัลพัทยา เซ็นทรัลเชียงใหม่ เซ็นทรัลสมุย
ทั้งนี้ จากตัวเลขการประมาณการจำนวนนักท่องเที่ยวชาวจีนจากการท่องเที่ยวแห่งประเทศไทย (ททท.) ในปี 66 คาดว่าจะมีจำนวน 5-8 ล้านคน ซึ่งเทียบเป็น 45%-72% ของจำนวนนักท่องเที่ยวชาวจีนในปี 2562 โดยในช่วงเดือนมกราคมและกุมภาพันธ์ที่ผ่านมา จำนวนนักท่องเที่ยวจีนกลับมาติดอันดับ Top 5 ของสัญชาติที่เดินทางเข้ามายังประเทศไทยสูงสุด จึงนับเป็นเทรนด์การฟื้นตัวธุรกิจการท่องเที่ยวที่มีแนวโน้มไปในทางที่ดี”
ด้านนายเบ็น หยาง กรรมการผู้จัดการระดับภูมิภาคเอเชียตะวันออกเฉียงใต้ของ WeChat Pay กล่าวว่า ความร่วมมืออย่างเข้มขันครั้งนี้มีแนวโน้มที่ดีมาก เนื่องจากเซ็นทรัลพัฒนา เป็นผู้ให้บริการศูนย์การค้าที่เป็นที่รู้จักของนักท่องเที่ยวชาวจีนทั้งในกรุงเทพมหานครและหัวเมืองการท่องเที่ยวทั่วประเทศไทย ในปีนี้ WeChat Pay เตรียมโปรโมชั่นสุดพิเศษไว้ให้ตลอดปี หลังจากได้รับผลตอบรับที่ดีมากในการทำแคมเปญร่วมกันในช่วงเทศกาลตรุษจีนที่ผ่านมา
“ต้องยอมรับว่าผลตอบรับการใช้งาน WeChat Pay ในศูนย์การค้าของเซ็นทรัลพัฒนาฯ สูงมากกว่าที่ประมาณการไว้มาก เราพบว่าจำนวนของการใช้จ่ายที่ศูนย์การค้าของเซ็นทรัลพัฒนา นั้นเพิ่มขึ้นมากกว่า 50% และเมื่อเทียบกับยอดการใช้จ่ายผ่าน WeChat Pay ทั้งประเทศ ศูนย์การค้าของเซ็นทรัลพัฒนา ทำยอดได้โดดเด่น โดยเฉพาะเซ็นทรัลเวิลด์ที่มียอดสูงสุด จากความสำเร็จของเซ็นทรัลพัฒนาเมื่อต้นปีที่ผ่านมา WeChat Pay จะมีการทำการตลาดที่เข้มข้นมากขึ้นด้วยการมอบหลากหลายโปรโมชั่นสุดพิเศษตลอดปีให้กับศูนย์การค้าเฉพาะที่เซ็นทรัลพัฒนาฯ อาทิ การมอบอัตราแลกเปลี่ยนเงินเรทพิเศษที่สุดให้กับร้านค้าในศูนย์การค้า มากกว่า 1,000 ร้าน เป็นต้น”
โดย WeChat Pay เป็นบริการ Mobile Payment จากบริษัทไอทียักษ์ใหญ่ของจีน คือ บริษัท เทนเซ็นต์ โฮลดิ้ง ลิมิเต็ด จำกัด ซึ่งเป็นผู้นำด้านการพัฒนาบริการเสริมบนอินเทอร์เน็ต โดยเป็นบริการที่พัฒนาเพิ่มเติมจากแอพพลิเคชั่น WeChat ที่เป็นแชทแอพพลิเคชั่นที่ครองตลาดมากที่สุดในจีน โดยมีการพัฒนาเพื่อสร้างความสะดวกสบายให้กับผู้ใช้งานมากยิ่งขึ้นในการใช้จ่ายเงินผ่านมือถือในการชอปปิ้ง, อาหารและเครื่องดื่ม, การเดินทาง, สุขภาพ และความบันเทิงต่างๆ ในปัจจุบัน WeChat Pay ให้บริการรวม 68 ประเทศ และยังครอบคลุม 26 สกุลเงินต่างประเทศ